Martin Repinski

Martin Repinski (sündinud 6. augustil 1986 Kohtla-Järvel) on Eesti ettevõtja ja poliitik.

Ta on olnud Jõhvi vallavanem (2018–2019) ning XIII Riigikogu (2015–2018) ja XIV Riigikogu liige (2019–2023). 

Ta sai maaeluministriks Jüri Ratase esimeses valitsuses, kuid astus mitmesuguste skandaalide tõttu peagi ametist tagasi.

 Haridus ja töökäik 
Repinski on lõpetanud 2005. aastal Ida-Virumaa Kutsehariduskeskuse ning 2010. aastal kaugõppes Olustvere Teenindus- ja Maamajanduskooli. 2019. aastal lõpetas ta Mainori kõrgkooli finantsjuhtimise erialal.

Aastatel 2004–2005 töötas ta VR-Koda OÜ-s lihttöölisena ja 2005. aastal Vesboard OÜ-s keevitajana.

 Poliitiline tegevus 
Repinski oli 19. oktoobrist 2004 kuni 9. oktoobrini 2013 Keskerakonna liige. 2013. aastal heideti ta Keskerakonnast välja, kuna ta kandideeris 2013. aasta kohalikel valimistel Illuka vallas valimisliidus Koduvald, ehkki samas vallas oli ka ühe kandidaadiga Keskerakonna nimekiri. "Need inimesed on teiste parteide ja ka valimisliitude nimekirjadesse minnes öelnud lahti Keskerakonna nende valimiste kampaania põhisõnumitest," põhjendas väljaheitmist Keskerakonna tollane peasekretär Priit Toobal. Uuesti kuulub Repinski Keskerakonda 6. märtsist 2015. Ta oli aastatel 2009–2015 Illuka vallavolikogu liige.

Aastatel 2015–2018 oli Martin Repinski Riigikogu XIII koosseisu liige Keskerakonna fraktsioonis. 2015. aasta Riigikogu valimistel sai ta 1556 häält. Tööjaotuse kohta talupidamise ja Riigikogu vahel on Repinski öelnud: "Mind valiti riigikogusse mitte niivõrd mu poliitiliste lubaduste pärast, vaid selle töö eest, mis ma olin oma farmi rajamisel teinud. Kui ma selle farmi kaotan, siis kaob ka inimeste usaldus mu suhtes." Pärast ministriks saamist lubas ta siiski ettevõtte juhtimisest eemale jääda, andes selle üle uuele juhtkonnale.

2016. aasta jaanuaris teatas ajakirjandus, et Keskerakonna tööseminaril Pedase puhkemajas lõi Repinski riigikogu liiget ja endist Kiviõli linnapead Dmitri Dmitrijevi, kaitstes Siret Kotkat, keda Dmitrijev ahistas. Juhtum tuli avalikuks, kuna seminari järel lahkunud Dmitrijev sõitis samas Pedase külas joobes olles autoga teelt välja.

Veebruaris 2016 asus Martin Repinski juhtima Keskerakonna noortekogu vastloodud Ida-Virumaa klubi.

14. juunil 2016 hääletati Riigikogus avalduse "75 aastat juuniküüditamisest" asjus ning hääletamistulemuste järgi oli Repinski küll kohal, kuid jättis hääletamata, mis tekitas ajakirjanduses kõlapinda. Repinski selgitas viimast sellega, et istungi alguses oli ta kohal ja hääletas päevakorra esimest punkti, kuid küüditamiseteemalise hääletuse ajaks oli ta juba saalist lahkunud ja teel Ida-Virumaale.

19. novembril 2016 kinnitas Keskerakonna volikogu Repinski maaeluministri kandidaadiks Jüri Ratase valitsuses. Eelmist maaeluministrit Urmas Kruuset on Repinski kritiseerinud võimetuse eest valitsuses põllumajanduse eest seista. Repinski on avaldanud arvamust, et tema poleks hakanud põllumajandusministeeriumi nime maaeluministeeriumiks muutma, kuid kuni sisu ei muutu, pole mõtet seda ka tagasi muuta. 6. detsembril 2016 teatas Repinski, et astub maaeluministri kohalt tagasi. Repinskist sai Eesti Vabariigi kõige lühema ametiajaga minister pärast iseseisvuse taastamist.

2017. aasta kohalikel valimistel sai ta 306 häält Jõhvist ning osutus omavalitsuse kõige populaarsemaks kandidaadiks. Juunis 2018 valiti Repinski Jõhvi vallavanemaks.Bianca Mikovitš. Martin Repinski lahkub riigikogust ja asub tööle Jõhvi vallavanemana: tundsin, et riigikogus on piisavalt tehtud, tahtsin edasi liikuda. Maaleht/Delfi, 26.06.2018. Ta kogus ajakirjanduse tähelepanu seoses vallaametnike ametist vabastamistega ning lahkus pärast 2019. aasta Riigikogu valimisi Riigikokku."Martin Repinski lahkub Jõhvi vallavanema ametist riigikokku" ERR, 2. aprill 2019.

 Ettevõtlus 
Aastatel 2006–2013 oli ta Maro Tervise Talu juhatuse liige ja 2009–2015 oli ta oma kitsefarmi R Capital OÜ tegevjuht. 

2012–2022 kuulus Repinskile Toila vallas Konju mõisa talus paiknev Eesti suurim kitsefarm, kus kitsepiima ja -juustu mahetootmise kõrval on kasvatatud ka lihaveiseid, alpakasid, küülikuid ja minihobuseid. Ühtlasi tegutses farm turismiobjektina, mille külastatavust on ajakirjanduses nimetatud võrreldavaks Kohtla-Nõmme kaevandusmuuseumi omaga. Repinskil on olnud ka kaks talupoodi, millest üks oli aastatel 2014–2016 Tallinnas ja teine asub tema kodukandis. 

Pärast Repinski ministriks saamist avalikustas Eesti Ekspress, et Konju talus toodetavad kitsejuustupallid, mida müüakse Eesti tootena, valmivad siiski Hollandi ettevõtte De Molkerei mittemahedast toormaterjalist, mis Eestis ümber voolitakse ja maitsestatakse. Repinski väitel ostis tema firma Hollandi juustu, et tootevalikut mitmekesistada.

Repinski rendib luksusautosid ettevõtte Play Autorent kaudu. Lisaks kuulub talle ettevõte Play Transfer.

Pärast poliitikast lahkumist on Repinski töötanud ettevõttes Finteso Corporate Solutions OÜ(<ref>https://ariregister.rik.ee/eng/company/14892502/Finteso-Corporate-Solutions-O%C3%9C</ref>).

Liikmesus
Martin Repinski on alates 2012. aastast Eesti Kitsekasvatajate Liidu juhatuse esimees, 2013. aastast Eesti Piimakäitlemistalude Liidu juhatuse liige ja 2014. aastast MTÜ Eesti Noortalunikud juhatuse liige. 19. jaanuarist 2017 kuni 27. septembrini 2018 oli ta ka rahvusooperi Estonia nõukogu liige.

 Kohtujuhtumid 
Harju Maakohus lõpetas 2026. aasta veebruaris prokuratuuri taotlusel oportuniteediga kriminaalasja Jõhvi endise vallavanema Martin Repinski vastu, kes jäi ametnikele lahkumiskompensatsiooni maksmise kohtuasjas süüdi mõistva otsuseta. Prokuratuuri ning kohtu hinnangul vähendab juhtumist möödunud seitse aastat oluliselt avalikku menetlushuvi ning Martin Repinski on käitunud seaduskuulekalt mistõttu ei ole vaja teda karistada.

Kriminaalasi puudutas 2019. aastal Jõhvi vallavanemana tehtud otsuseid seoses kolme ametniku teenistusest vabastamisega ning neile makstud lahkumishüvitistega. Otsuste tegemisel lähtuti toonastest juhtimisolukordadest ja eesmärgist tagada valla töövõime ning stabiilsus. Küll aga peab Martin Repinski Jõhvi vallale hüvitama 29 114 eurot ja 88 senti.Karoliina Vasli. Fotod | Martin Repinski kohtuasjale pandi punkt, ent ta peab Jõhvi vallale maksma priske summa Delfi.ee, 18.02.2026.

 Isiklikku 
Repinski oli aastatel 2017–2020 abielus Siret Kotkaga. Tema praegune abikaasa on Jekaterina Repinski. 

Tal on pojad Ivan (2007) ja Morgan (2017).

Viited

 Välislingid 
 Heiki Raudla. Noor talumees avas Eesti esimese kitselüpsiplatsi Maaleht, 1. märts 2012
 Heiki Raudla. Ida-Viru talunik: kitsepiim ostetakse kõik ära Maaleht, 3. jaanuar 2013
 Külli Kriis. Alpakad on parimad stressimaandajad Põhjarannik, 12. veebruar 2013
 Külli Kriis. Kitsetalu juustupallid valmivad käsitööna Põhjarannik, 8. september 2014
 Ambitsioonikas ettevõtmine Põhjarannik, 13. september 2014
 Külli Kriis. Eesti suurim kitsefarm areneb maailma suurimaks Põhjarannik, 13. september 2014
 Konju talu omanik tegi valimistel supertulemuse Äripäev, 2. märts 2015
 Erik Gamzejev. Keskerakond põlgas värske kangelase lähiminevikus ära Põhjarannik, 5. märts 2015
 Martin Repinski: uus valitsus alustas põllumeeste röövimisega Maaleht, 20. aprill 2015
 Erik Gamzejev. Jagades end kitsefarmi ja riigikogu vahel Põhjarannik, 19. september 2015
 Sirle Sommer-Kalda. Eesti toidu kuu tõi Konju kitsefarmi pealinna tippkoka Põhjarannik, 22. september 2015
 Ada Maltseva. Mahetootja Martin Repinski usub kitsedesse Linnaleht, 26. november 2015
 Suhtesahinad: Siret Kotka heitis paari kitsekasvatajast riigikogulase Martin Repinskiga? Delfi, 3. detsember 2015
 Liis Velsker. Repinski: lõin Dmitrijevit Siret Kotka kaitseks Postimees, 8. jaanuar 2016
 Savisaare soosikul ei õnnestunud Keskerakonna Ida-Viru piirkonna juhiks saada Põhjarannik, 18. veebruar 2016 
 Kaja Roomets. Martin Repinski: "Ma ei ole Sireti pärast ühtegi naist rasedana maha jätnud!" Õhtuleht, 15. märts 2016
 Martin Repinski. Martin Repinski ei ole kanepi seadustamise poolt! Põhjarannik, 29. märts 2016
 Boris Tuch. FOTOD! KITSEFARMI JUHT MARTIN REPINSKI: Kruuse ei saa põllumajandusest aru Pealinn, 2. mai 2016
 Millal tulevad pulmad? Martin Repinski: oleme Siretiga õnnelikult suhtes ja vaatame, mida aeg toob Delfi, 27. juuni 2016
 Lii Sammler. Eesti suurimast kitsekasvatajast saab maaeluminister. Kes ta selline on? Maaleht, 19. november 2016
 Koalitsiooni moodustajad jagasid ministrikohad ära. Maaeluministriks saab Martin Repinski Äripäev/Põllumajandus.ee, 19. november 2016
 Oliver Kund, Joosep Värk. Tulevane minister Repinski on korduvalt kihutanud Postimees, 21. november 2016
 Silja Lättemäe. Martin Repinski ei pääsenud võlgade tõttu aasta põllumehe konkursile Maaleht, 22. november 2016 
 Marian Männi. Säh sulle eestimaist: maaeluminister Martin Repinski kitsejuust tuleb Hollandist Eesti Ekspress, 22. november 2016
 Vidrik Võsoberg. Mees nagu metsapull: värske minister pakub Eesti meestele potentsirohtu 23. november 2016
 Ida-Virumaa keskerakondlased soovivad Repinski parteist väljaheitmist ERR, 22. oktoober 2020
 "ELA NAGU REPINSKI: rahvasaadik laseb maksumaksjal kinni maksta üürikorteri, kus ta enam ei ela" Õhtuleht, 20. veebruar 2022

Kategooria:Eesti ettevõtjad
Kategooria:Eesti Keskerakonna poliitikud
Kategooria:XIII Riigikogu liikmed
Kategooria:XIV Riigikogu liikmed
Kategooria:Eesti maaeluministrid
Kategooria:Sündinud 1986